laion/Wikipedia-Exotic huggingface dataset:
Entangled

Entangled הוא שיר של להקת ג'נסיס אשר הוקלט בנובמבר, 1975 באולפני טריידנט שבלונדון מהאלבום A Trick of the Tail. זהו השיר השני באלבום שכולל גיטרה אקוסטית בעלת 12 מיתרים. השיר נכתב על ידי הקלידן טוני בנקס, והגיטריסט סטיב האקט. השיר מספר את סיפורה של תקופה לא נעימה של מחלה. השיר מסתיים במנגינת מלוטרון על ידי בנקס. לדברי בנקס, "Entangled" היה שילוב של שיר שכתב האקט במשקל א-סימטרי של 6/8 אבל עדיין לא הייתה לו פזמון או כיוון מוחלט, עם קטע שבעבר כתב בנקס מוזיקה שהייתה גם במשקל א-סימטרי של 6/8. בנקס והאקט הכניסו את ניגנו הקטעים יחד, ולאחר מכן המתופף והסולן פיל קולינס שר את השיר. בנקס אמר, "זה יצר מה שהוא וזה הפך לשיר האהוב עליי באלבום הזה, שהסתיים עם תחושת קתדרלה מסוג גדולה". השיר בוצע בהופעה חיה במהלך 1976 בסיבוב ההופעות לקידום A Trick of the Tail. הופעה חיה של השיר הזה, שצולם בגלאזגו, כלולה ב-2007 רימסטר-DVD. העיבוד המוזיקלי של השיר היה לרעיון לשירם של להקת Elbow, Newborn. פיל קולינס - שירה סטיב האקט - גיטרה חשמלית, גיטרה אקוסטית בעלת 12 מיתרים טוני בנקס - גיטרת 12 מיתרים, מלוטרון, סינתיסייזר ARP 2600 מייק ראת'רפורד - גיטרת 12 מיתרים, דוושות בס גרסאות כיסוי לשיר בוצעו על התזמורת הפילהרמונית של לונדון, Shadow Gallery (אנ') ופאול ד'אמדו. מידע על היצירה "Entangled" באתר מיוזיק בריינז סרטון השיר "Entangled" באתר יוטיוב מתוך אתר allmusic.com
הולוגרמה רפואית לשעת חירום

הולוגרמה רפואית לשעת חירום (באנגלית: Emergency Medical Hologram, או בקיצור: EMH) היא תוכנית מחשב הולוגרפית לטיפול בחולים במצבי חירום, או כאשר צוות הרפואי הרגיל אינו זמין או יכול לפעול, המופיעה ביקום הבדיוני של זיכיון "מסע בין כוכבים". הולוגרמות כאלו הן הסטנדרט בכל ספינות צי הכוכבים, אבל הן שם רק כדי להשלים את צוות הרפואי החי, ולא נועדו להחליף אותו. ההולוגרמה מתוכנתת עם גינונים של רופאי פדרציה היסטוריים ועם כל הידע הנוכחי של מפקדת הרפואה של צי הכוכבים, לרבות ספרייה של יותר מ-5 מיליון טיפולים רפואיים שונים מ-2000 הפניות רפואיות ו-47 רופאים. ההולוגרמה עצמה נוצרת על ידי סדרה של פולטי הולוגרמה המותקנים במרפאה, כמו אלו הקיימים בהולודק. טווח התנועה שלה מוגבל למקום הימצאותם הפיזי של פולטים אלו, כלומר: הרופא יכול להופיע גם בהולודק, למשל, ולא רק במרפאה; עם זאת, בסדרה "מסע בין כוכבים: וויאג'ר", ה-EMH של וויאג'ר מצליח, בסופו של דבר, לעזוב את המרפאה, וזאת באמצעות פיסת טכנולוגיה מהמאה ה-29 המכונית "פולט [הולוגרמה] נייד". להולוגרמה הרפואית לשעת חירום, סימן 1 יש את המראה הפיזי של המתכנת שלה, ד"ר לואיס צימרמן (רוברט פיקארדו). את ההולוגרמה הרפואית לשעת חירום, סימן 2 גילם השחקן אנדי דיק בפרק "Message in a Bottle" של "מסע בין כוכבים: וויאג'ר", שלכאורה היה בעל יחסים אישיים "טובים יותר" מאשר סימן 1, כמו גם מאגר נתונים רפואי מעודכן יותר. בפרקים מאוחרים יותר יצוין כי פרט לסימן 2, קיימות גרסאות נוספות של ההולוגרמה הרפואית לשעת חירום. בסדרה "מסע בין כוכבים: פיקארד" המתרחשת כעשרים וחמש שנה אחרי "וויאג'ר" מופיע EMH בדמותו של כריסטובל ריוס, קפטן הלה סירנה, שמהווה חלק מחבילת שירותים הולוגרפיים המסופקת עם הספינה. בעונתה השלישית של הסדרה "מסע בין כוכבים: דיסקברי" המתרחשת כאלף שנה שנה אחרי "וויאג'ר" מוצגת גרסת EMH חדשה בשם Eli. גרסה זו מסוגלת לאבחן את המטופל גם ללא מכשור חיצוני. בעוד שההולוגרמה הרפואית לשעת חירום נועדה לשימוש לטווח קצר, בפרק "?‏Doctor Bashir, I Presume" של "מסע בין כוכבים: חלל עמוק 9" ד"ר לואיס צימרמן מגיע אל תחנת החלל חלל עמוק 9, על מנת לסרוק את ד"ר ג'וליאן באשיר (אלכסנדר סידיג), על מנת ליצור בדמותו הולוגרמה רפואית לשימוש לטווח ארוך. הולודק Emergency Medical Hologram באתר Memory Alpha (ויקי מסע בין כוכבים) "Parallax". Star Trek: Voyager. "Caretaker". Star Trek: Voyager. "Future's End". Star Trek: Voyager.
סקוונק

הסקוונק (באנגלית: squonk) הוא יצור אגדי שחי ביערות הצפוניים של פנסילבניה, ארצות הברית. מקורה של האגדה בצפון אמריקה ומספרת שכאשר נתפס הסקוונק, הוא מתמוסס לברכה של דמעות. אגדות רבות סופרו על הסקוונק ונמצא בפולקלור ובאזכורים תרבותיים רבים ביניהם השיר Squonk של להקת ג'נסיס מהאלבום A Trick of the Tail. לפי המתואר בספר Fearsome Creatures of the Lumberwoods מעת וויליאם טי. קוקס משנת 1910, הסקוונק הוא בעל נטייה להתבודדד, והוא בדרך כלל מסתובב בשעות דמדומים והלילה. עורו אינו מתאים לו, והוא מכוסה יבלות ושומות ולכן הסקוונק תמיד אומלל... ציידים טובים יכולים לעקוב אחריו על ידי שביל עקבותיו המוכתמות מדמעותיו, שכן הוא בוכה ללא הרף. כשהסקוונק מסתתר בפינה והבריחה אינה אפשרית לו, או כשהוא מופתע ומפוחד, הוא עלול אפילו להתמוסס בבכי ולהפוך לברכה של דמעות. מדיה וקבצים בנושא סקוונק בוויקישיתוף הסקוונק בספר Fearsome Creatures of the Lumberwoods
תומר מוקד

תומר מוקד (נולד ב-19 בפברואר 1986) הוא מוזיקאי ואמן כלי מיתר. תומר מוקד נולד בסאו פאולו, ברזיל. בהיותו בן שש עזב עם משפחתו את סאו פאולו והגיע לישראל. בילדותו גר בנתניה, שם התקרב לסבו שהיה מוזיקאי וניגן בכינור ובאקורדיון. מגיל שש למד תומר לנגן בכינור קלאסי וניגן בין השאר גם בתזמורת הפילהרמונית הישראלית הצעירה. בתיכון למד במגמת מוזיקה, שם החל לנגן בגיטרה בהרכבי ג'אז ורוק. בהמשך למד ברימון במסלול ביצוע ג'אז בגיטרה לאחר שזנח את הכינור למספר שנים, אך כתוצאה ממפגש עם יאיר דלאל שב מוקד לנגן בכינור והחל להתמקד במוזיקת עולם ולפתח טכניקות נגינה וסאונד שונות בכינור. תומר מוקד מנגן בהופעות בכינור, בגיטרה, במנדולינה, בבוזוקי, בעוד ובבנג'ו. הוא משלב נגינה ייחודית על כלים אקוסטיים ושימוש באפקטים ליצירת סאונד חדש. הופיע והקליט לאלבומים רבים בהם אלבומים של האמנים מוש בן-ארי, מיכה שטרית, שב"ק ס', ארז לב ארי, גלעד כהנא ונינט טייב, The Walking Man, מוטיה בואנה (סולנית הSugababes), ג'ירפות, חנן יובל, יעל דקלבאום, לירן דנינו, קרן פלס, דיקלה, איה כורם, ועוד. במקביל היה שותף להפקות אינדי עם יהוא ירון, ג'ודי ענתבי, כפיר בן ליש, נסים והנפלאות, רני שחר, להקת עלמא, ולהקת הדמעות. בשנים 2012-2011 מוקד הופיע ב"פסטיבל ג'אז בים האדום" וב"פסטיבל העיר הלבנה" עם Anistar, הרכב שהוקם בניו יורק על ידי הקלרינטן והמלחין הראל שחל ומשלב מוזיקה צוענית-טורקית וג'אז. הוא ניגן במגוון כלי מיתר לסרט התיעודי "זבל טוב" מוזיקה מאת רן בגנו, לסרט העלילתי "פנסיון פראכט" ובעוד פסקולים רבים לתיאטרון ולקולנוע. ב-2012 הופיע עם ההצגה "הסוחר מוונציה" של תיאטרון הבימה בפסטיבל שייקספיר בתיאטרון הגלוב בלונדון (בימוי: אילן רונן, מוזיקה: אורי וידיסלבסקי). הקליט Bundle של דגימות בוזוקי לחברת EarthMoments, שמתמחה בסימפולים של כלי נגינה אוריינטליים. בימים אלה עובד עם בת זוגו הזמרת יעל בדש על פרויקט חדש של שירי לאדינו בו שותפים המוזיקאים אדם בן עזרא, יוני דרור וישי אפטרמן ומחלק את זמנו ועשייתו המוזיקלית בין תל אביב וברלין. תומר מוקד, באתר שירונט תומר מוקד, באתר AllMusic (באנגלית) תומר מוקד, באתר MusicBrainz (באנגלית) ג'ירפות - אין כניסה לפילים, סרטון באתר יוטיוב ג'ודי ענתבי | רעש לבן, סרטון באתר יוטיוב מוש בן ארי - דרך - גירסת פלמנקו, סרטון באתר יוטיוב
מחול החרבות

מחול החרבות הוא פרק במערכה האחרונה של הבלט גאינה, אחת מיצירותיו הידועות של אראם חאצ'טוריאן, שהושלמה בשנת 1942. הפרק מחול החרבות כולל ריקוד מלחמה מסחרר בקצב המזורקה, כשהרקדנים מציגים את כישוריהם בחרבות. ‏האזנה‏Ⓘ‏ עקב הקצב שלו, המסעיר באופן בלתי רגיל, קיבל מחול החרבות מקום מיוחד בביצוע קונצרטים. מה שהוביל למגוון עיבודים במוזיקה הפופולרית. סחרור צלחות בקרקס ותעלולים דומים שבוצעו לצלילי הפרק המוזיקלי תרמו לפרסומו. במהלך השנים גם בוצע הפרק על ידי מבצעים רבים דוגמת יאשה חפץ, נגן הג'אז וודי הרמן ומוזיקאי הרוק אנד רול דייב אדמונדס. דוגמאות ממגוון גרסאות של מחול החרבות - בצד שמאל של הדף, מתחת לתמונתו של חאצ'טוריאן להאזנה למחול החרבות בפורמט midi - באתר חגיגות 100 שנה להיוולדו של חאצ'טוריאן ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
ג'ירואמון קימורה

יפן זהו שם יפני; שם המשפחה הוא קימורה. ג'ירואמון קימורה (ביפנית: 木村 次郎右衛門; ‏19 באפריל 1897 – 12 ביוני 2013) היה הגבר המבוגר ביותר מאז ומעולם שגילו אומת. קודמו, כריסטיאן מורטנסן, מת בגיל 116. קימורה החזיק בתואר "האדם החי המבוגר ביותר בעולם" מאז מותה של דינה מנפרדיני ב-17 בדצמבר 2012 ועד מותו שלו. נפטר בגיל 116 שנים ו-54 ימים, ועד כה, הוא הגבר היחיד שהגיע לגיל 116. קימורה היה גם הגבר החי האחרון עלי אדמות שנולד בוודאות במאה ה-19. קימורה נולד בשם קינג'ירו מיאקה בכפר הדייגים קמיוקאווה כילד השלישי מתוך שישה ילדים למוריזו ופוזא מיאקה. אחייניתו, טאמוטסו מיאקה, מספרת שנפלה שגיאה ברישום הולדתו ב־1955 עקב איחוד רישומים בין שתי עיירות סמוכות, ותאריך לידתו האמיתי הוא ה־19 במרץ באותה שנה, ולכן גילו מופלג עוד יותר ב־31 יום. בגיל 14 סיים את לימודיו בהצטיינות והחל לעבוד בגיל 17 בסניף הדואר המקומי. בשנות ה־20 של המאה ה-20 עבד במשרד התקשורת בקוריאה בזמן הכיבוש היפני. כששב מקוריאה התחתן עם שכנתו יאה קימורה (1904–1978), ומאחר שלמשפחתה לא היו בנים יורשים, שינה את שמו לג'ירואמון קימורה ובכך היה התשיעי במשפחה שנשא שם זה. ב-1962, בגיל 65, פרש לגמלאות. לאחר פרישתו, עסק בחקלאות, עד גיל 90. בסוף חייו חי בקיוטנגו אשר במחוז קיוטו שביפן, יחד עם אייקו קימורה, אלמנתו של נכדו, בבית עץ שבנה במו ידיו בשנות ה־60. היה פעיל וצלול עד יומו האחרון. העיד על עצמו שהוא מבלה את מירב זמנו במיטה. על שגרת יומו הוא סיפר כי הוא קם מוקדם בבקרים כדי לקרוא עיתון בעזרת זכוכית מגדלת, ונהנה לדבר עם העוברים והשבים ולצפות בדיונים פרלמנטריים בטלוויזיה. ארבעה מאחיו של קימורה חיו מעבר לגיל 90, ואחיו הצעיר מת בגיל 100. במהלך שנות חייו נולדו לקימורה 7 ילדים (5 מהם בחיים), 15 נכדים (14 מהם בחיים), 25 נינים ו־15 חימשים; בכך האריך ימים לאחר שניים מילדיו ואחד מנכדיו. לדבריו, המפתח לחיים ארוכים הוא מנות קטנות של מזון. מדיה וקבצים בנושא ג'ירואמון קימורה בוויקישיתוף ג'ירואמון מקבל את תעודת שיאי גינס, YouTube הכירו את ג'ירואמון קימורה, YouTube רויטרס ו-AFP, מת האדם הזקן בעולם: "אכל רק עד 80%", באתר ynet, 12 ביוני 2013 ג'ירואמון קימורה, באתר "Find a Grave" (באנגלית) Yasuyuki Gondoa, Nobuyoshi Hiroseb, Saori Yasumotoa, Yasumichi Araib, Yasuhiko Saitoc, Age verification of the longest lived man in the world, 2017 doi: 10.1016/j.exger.2017.08.030 WebCite query result, www.webcitation.org ראיון באתר רשת ABC האמריקאית.
ג'יימס טרויסי

ג'יימס טרויסי (אנגלית: James Troisi; נולד ב-3 ביולי 1988) הוא כדורגלן אוסטרלי המשחק כקשר תוקף ולעיתים כקיצוני שמאלי, בקבוצת וסטרן סידני וונדררס. טרויסי נולד באדלייד שבאוסטרליה לאב איטלקי ולאם יוונית, ושיחק עד גיל 17 בקבוצות נוער מקומיות באוסטרליה. ב-10 בינואר 2007 עבר למחלקת הנוער של ניוקאסל יונייטד מאנגליה. לאחר שלא זכה להזדמנויות בקבוצה הבוגרת, עבר טרויסי לגנצ'לרבירליגי באוגוסט 2008. ב-14 בספטמבר 2008 ערך את הופעת הבכורה שלו נגד אסקיסאהירספור כאשר נכנס כמחליף בדקה ה-65 במקומו של אנגין באיטר. ב-24 בינואר 2009 ניצחה קבוצתו את קייסריספור בתוצאה 1–3 כאשר טרויסי הבקיע את כל שערי הקבוצה. ביולי 2009 הצטרף לקייסריספור ל-4 שנים. ב-22 באוגוסט 2012 חתם ביובנטוס אך כעבור יומיים עבר לאטאלנטה כחלק מעסקת ממנולו גאביאדיני. ב-24 באוגוסט 2013 הושאל לקבוצה האוסטרלית מלבורן ויקטורי למשך עונה אחת. ב-30 באוגוסט 2014 עבר לזולטה ורכם הבלגית. בקיץ 2015 חתם ב-אל-איתיחאד. ב-29 בינואר 2016 חתם בקבוצת ליאונינג ווהווין מליגת העל הסינית. ב-1 באוגוסט 2016 חתם במלבורן ויקטורי לעונה אחת. ב-5 באוקטובר 2019 חתם לשנתיים באדלייד יונייטד. בעקבות הצלחתו של טרויסי בנוער של ניוקאסל יונייטד, הוא זומן לסגל של נבחרת אוסטרליה עד גיל 23 בכדורגל לראשונה ב-18 באפריל 2007. טרויסי ערך את הופעת הבכורה שלו ב-22 במרץ 2008 נגד סינגפור. את שערו היחיד בנבחרת כבש נגד ניו זילנד במשחק ידידות אותו ניצחה אוסטרליה 0–3. מדיה וקבצים בנושא ג'יימס טרויסי בוויקישיתוף ג'יימס טרויסי, ברשת החברתית אקס (טוויטר) ג'יימס טרויסי, באתר Transfermarkt ג'יימס טרויסי, באתר Soccerway ג'יימס טרויסי, באתר WorldFootball.net ג'יימס טרויסי, באתר National Football Teams ג'יימס טרויסי, באתר FootballDatabase.eu
מיקאיל רספוטין

מיקאיל ניקולייביץ' רספוטין (באנגלית: Mikhail Nikolaievitch Rasputin) הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Uncanny X-Men #285 מפברואר 1992, ונוצרה על ידי הכותב ג'ון ביירן וצמד המאיירים ג'ים לי ווילס פורטשיו. הוא אחיהם הבכור של קולוסוס חבר האקס-מן ומג'יק, חברת המוטנטים החדשים לשעבר. רספוטין הוא מוטאנט בעל יכולות מניפולציה על חומר וקפיצה בין-ממדים מקבילים. היה בעברו קוסמונאוט מטעם סוכנות החלל הפדרלית של רוסיה, אשר ניסתה לבחון את יכולותיו ושלחה אותו למשימת התאבדות. הוא היה החבר היחידי בצוות ששרד, וחזר לכדור הארץ כשמצבו הנפשי מעורער ובעל שיגעון גדלות. מנהיג לשעבר של קבוצת המורלוקים התת-קרקעית. לעיתים הוא שותף לנבלי-על כמיסטר סיניסטר, אפוקליפס, אומגה רד וחברת המורלוקים קאליסטו. במיני סדרה Colossus: Bloodline משנים 2005-2006 נקבע, כי מיקאיל ואחיו הם צאצאים ישירים לדמותו של גריגורי רספוטין. דף הדמות בפרויקט פאנדום של מארוול קומיקס Colossus: Bloodline #1-5, September 2005-January 2006 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
מלך הצללים

מלך הצללים (באנגלית: Shadow King, ידוע בכינוי אמאל פארוק) הוא דמות בדיונית של נבל-על המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Uncanny X-Men #117 מינואר 1979, ונוצרה על ידי הכותב כריס קלרמונט והאמן ג'ון ביירן. מלך הצללים הוא ישות אנרגטית טהורה הניזונה משנאת האנושות. קשה לקבוע את סיפור מקורו המדויק עקב מספר שכתובים סותרים שנעשו לדמות במשך השנים. לפי התיאורים, מלך הצללים הוא התגלמות הצד האפל של התת-מודע האנושי במולטי-יקום, והוא נוצר לאחר שהאדם הראשון חווה את הסיוט הראשון. כאשר כוחו המוטאנטי של אמאל פארוק התפתח לראשונה, פארוק יכול היה לשלוט במחשבה של אלה הסובבים אותו, ניזון מאפלת נשמתם, והתמזג בחשאי עם מלך הצללים - אשר עבר ממארח למארח מאז שחר האנושות. למשך שנים רבות, ההתגלמות האנושית של מלך הצללים הייתה זו של אמאל פארוק. היה זה פארוק אשר נפגש לראשונה עם צ'ארלס אקסבייר ונתן לו את ההשראה להקים את קבוצת האקס-מן. מלך הצללים מופיע כאנטגוניסט הראשי בסדרת הלייב אקשן "לגיון". דמותו, שרודפת את דייוויד הלר, מופיעה בסדרה בשלל צורות שונות - השד עם העיניים הצהובות בגילומו של השחקן קווינטון בויסקלייר, "הילד הכועס ביותר בעולם" בגילומו של דוויין דלטון, כלבו של הלר מילדותו ונער מילדותו בגילומו של קירבי מורו. הצורה הדומיננטית יותר בה התגלה להלר היא צורתה של לני באסקר, חברה של הלר בגילומה של אוברי פלזה. את דמותו של מלך הצללים כאמאל פארוק מגלם בעונתה השנייה של הסדרה השחקן נוויד נגהבאן. אמאל פארוק הופיע לראשונה בסדרת הלייב-אקשן הטלוויזיונית "לגיון" של רשת FX האמריקאית, בגילומה של השחקנית אוברי פלזה ושל השחקן נאביד נוויד נגהבאן - כשהוא היה האנטגוניסט העיקרי בעלילה. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס All-New Official Handbook of the Marvel Universe #9, September 2006 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
A Trick of the Tail (שיר)

A Trick of the Tail הוא השיר השביעי באלבומם של להקת הרוק המתקדם ג'נסיס בעל אותו השם. השיר נכתב על ידי הקלידן, טוני בנקס. השיר הוא השיר השלישי שזכה לצילום של וידאו קליפ, שבו נראים חברי הלהקה כשהם מנגנים את השיר מסביב לפסנתרו של בנקס. הווידאו קליפ בוים על ידי ברוס גוורס. אפקטים נוספו לקליפ אשר הראו את המתופף והסולן פיל קולינס, רוקד על פסנתרו של בנקס והגיטרה של סטיב האקט. ב-1994, בריאיון ל-vh1, קולינס אמר שזהו אחד הדברים המביכים ביותר שעשה בקריירה שלו. השיר יצא לאור כבי-סייד לסינגל, Entangled שגם נכלל באלבום. השיר נכשל כשיצא ולא הגיע לשום מצעד. קצב השיר לדברי בנקס, הושפעו כבדות משירם של הביטלס, Getting Better. המילים לשיר הושפעו מספרו של ויליאם גולדינג, "היורשים" (שמו של השיר והאלבום הם בעצם שמו של הפרק האחרון בספר). כמו רבים מהשירים של A Trick of the Tail, המילים של השיר התמקדו בדמות מסוימת: ה"חיה" שעוזב את הממלכה שלו ונכנס לעולם של בני אדם. לאחר מכן, הוא נתפס והוצג לראווה במופע של פריקים אחרי שובו מסרבים להאמין בממלכתו. החיה מקוננת על החלטתו לעזוב את ביתו, תארה אותו כגן עדן המכוסה בזהב. שובו ושחרורו בתמורה להובלתו לעולמו. עם זאת, בדיוק כפי שהם רואים את מה שנראה "כיפת הזהב", הם מוצאים שהחיה נעלמה, למרות שהם שומעים את קולו. השיר הוגדר כזכר אחרון ל״ג׳נסיס הישנה״ ו״התחלה של משהו חדש. מידע על היצירה "A Trick of the Tail" באתר מיוזיק בריינז מידע על הסינגל "A Trick of the Tail" באתר מיוזיק בריינז סרטון השיר "A Trick of the Tail" באתר יוטיוב Genesis: the miracle of A Trick Of The Tail and life without Peter Gabriel, מתוך אתר loudersound.com
גלקסיית החמניה

גלקסיית החמניה (נקראת גם M63 מ-Messier 63 וכן NGC 5055) היא גלקסיה ספירלית בקבוצת הכוכבים כלבי ציד ומרחקה משביל החלב הוא כ-37 מיליון שנות אור. M63 היא העצם הראשון בקטלוג מסיה שהתגלה על ידי פייר מאשן - חברו ועוזרו של שארל מסיה. גלקסיית החמניה התגלתה ב-14 ביוני 1779 על ידי פייר מאשן שעזר לשארל מסיה במציאת עצמים דמויי שביט ותיעודם בקטלוג מסיה. שארל מסיה תיאר את הגלקסיה כערפילית עמומה, דומה ל-M59. בשנת 1787 צפה ויליאם הרשל בגלקסיה וציין שצורתה אליפטית, שצירה הארוך בכיוון צפון-מערב - דרום-מזרח גדול פי אחד וחצי מרוחבה ושמרכזה בהיר בהרבה משוליה. בשנת 1850 זיהה ויליאם פרסונס שלגלקסיה מבנה של זרועות ספירליות וזו אחת הגלקסיות הספירליות הראשונות שזוהתה ככזו. ב-25 במאי 1971 זוהתה בגלקסיה סופרנובה מסוג I שבהירות נראיתה הגיעה לדרגה 11.8. גלקסיית החמניה נמצאת כ-5 מעלות מצפון-מזרח לכוכב קור קרולי (α בכלבי ציד) ומעט פחות מ-6 מעלות דרום-דרום-מערבית לגלקסיית המערבולת. ניתן לצפות בה בקלות בטלסקופ חובבים ואפילו במשקפת איכותית כאשר תנאי התצפית טובים, אך נחוץ טלסקופ מקצועי על מנת להבחין במבנה הספירלי. בשוליים המערביים של הגלקסיה ניתן לראות כוכב בהיר יחסית עם בהירות מדרגה 9.3, כוכב זה שייך לשביל החלב ואינו קשור לגלקסיית החמניה. גלקסיית החמנייה היא גלקסיה בינונית, אורכו הזוויתי של צירה הארוך (כפי שנראה משביל החלב) הוא למעלה מ-10 דקות קשת שממרחק של כ-37 מיליון שנות אור שקול לקוטר של כ-105,000 שנות אור. מסתה של הגלקסיה מוערכת בכ-76 מיליארד מסות שמש או שמינית ממסת שביל החלב. זרועותיה של גלקסיית החמניה רבות, קצרות יחסית וצפופות והן מכילות אזורים של יצירת כוכבים חדשים. הגלקסיה שייכת לקבוצת גלקסיות קטנה הקרויה קבוצת M51 על שם גלקסיית המערבולת, והיא השנייה הכי בהירה בו אחרי גלקסיית המערבולת. למעשה לכל שאר הגלקסיות החברות בצביר בהירות מדרגה 13 ומעלה כך שקשה לראותן בציוד חובבים. מדיה וקבצים בנושא גלקסיית החמניה בוויקישיתוף גלקסיית החמניה באתר SEDS מידע על גלקסיית החמניה באתר NED גלקסיית החמניה, בבסיס הנתונים SIMBAD לגרמי שמיים אסטרונומיים SIMBAD: M63 NED: M63 E. M. Burbidge, G. R. Burbidge & K. H. Prendergast: The Rotation, Mass Distribution, and Mass of NGC 5055, Astrophysical Journal, vol. 131, p.282 (1959)
שדרת המצעדים אנזא"ק

שדרת המצעדים אנזא"ק (שמה באנגלית: ANZAC Parade) היא שדרה טקסית בעיר קנברה, בירת אוסטרליה. ניצבות בה אנדרטאות לאומיות רבות והיא משמשת אתר לטקסי זיכרון ממלכתיים. שם השדרה ניתן לה לכבוד חיל המשלוח האוסטרלי-ניו זילנדי (ANZAC), שלחם במסגרת צבאות מדינות ההסכמה במלחמת העולם הראשונה באירופה, בגליפולי ובמזרח התיכון. השדרה מצויה מצפון לאגם בארלי גריפין שבמרכזה של קנברה, ומשתרעת לכיוון צפון-מזרח. הקצה הדרומי של השדרה נח בקרבת חוף האגם, ואילו הקצה הצפוני נמצא לרגלי מבנה אנדרטת המלחמה של אוסטרליה. קו ראייה ישיר מתמשך לאורך תוואי השדרה בין מבנה אנדרטת המלחמה לבין בניין הפרלמנט של אוסטרליה, הניצב כארבעה קילומטרים מדרום-מערב לה, מעבר לאגם. אורך השדרה הוא 1,200 מטרים ורוחבה כ-50 מטרים. בכל אחד שני צידיה משתרעת שלישיית נתיבים חד-סטרית, ואילו במרכזה מצוי נתיב מצעדים מצופה אבן כתומה ולאורכו ערוגות צמחייה. בשולי שני צידי השדרה נטועים טורי עצי אקליפטוס. ביום אנזא"ק ובימי חג ומועד אחרים משמשת השדרה כמו גם הרחובות המקבילים לה כזירה לצעדת חיילי הכוחות המזוינים של אוסטרליה ושל ותיקי המלחמה שלה. השדרה היא אתר הנצחה לאומי. לאורך שוליה ממזרח וממערב ניצב מספר רב של אנדרטאות צבאיות ולאומיות אוסטרליות: האנדרטאות הוצבו בשדרה בהדרגה: האנדרטה הראשונה (אנדרטת הרוכבים) נחנכה בה ב-1968 והאנדרטה האחרונה שהוצבה בשדרה (אנדרטת אוסטרליה-ניו זילנד) נחנכה ב-2001. לצד כל אנדרטה הוצבו לאחר בנייתה שלטים וכתובות לתיאורה. בנוסף הוצב לימים ליד כולן שילוט בתבנית אחידה, היוצר קו מקשר בין כל האנדרטאות. ביום אנזא"ק 2006 הודיעה ממשלת אוסטרליה על הכללת השדרה ואנדרטת המלחמה של אוסטרליה שבראשה ברשימת אתרי המורשת הלאומית של המדינה. מדרום לשדרה ובמרחק קצר ממנה, על שפת האגם, ניצבת אנדרטה נוספת, לזכר אנשי שירותי החירום של אוסטרליה שנספו במילוי תפקידם. יד אנזא"ק אנדרטת אנזא"ק המרכז להנצחת חיילי אנז"ק בבאר שבע היסטוריה צבאית של אוסטרליה אוסף תמונות של האנדרטאות שבשדרה באתר הספרייה הלאומית של אוסטרליה
EMH

האם התכוונתם ל... האוונג'רס: סדרת האנימציה – סדרת טלוויזיה אמריקאית באנימציה (במקור: The Avengers: Earth's Mightiest Heroes) הולוגרמה רפואית לשעת חירום – תוכנית מחשב הולוגרפית בסדרות "מסע בין כוכבים" (במקור: Emergency Medical Hologram) תאוריית השוק היעיל – תאוריה בתחום המימון (במקור: Efficient-Market Hypothesis)
המזכיר לענייני חיילים משוחררים של ארצות הברית

המזכיר לענייני חיילים משוחררים (באנגלית: United States Secretary of Veterans Affairs) הוא ראש המחלקה לענייני חיילים משוחררים וחבר הקבינט של ארצות הברית. פרט למזכיר דייוויד שולקין שכיהן בממשלו של דונלד טראמפ, כל המזכירים והמזכירים בפועל היו יוצאי הכוחות המזוינים של ארצות הברית, אך אין זה תנאי הכרחי לכהונה בתפקיד. המזכיר לענייני חיילים משוחררים אוחז במיקום ה־17 בסדר הירושה של נשיא ארצות הברית במקרה שכהונת הנשיא נקטעת. מיקום זה נקבע לפי סדר הקמת המשרדים, והמחלקה לענייני חיילים משוחררים הוקמה ב-1989 (מבין מחלקות הממשל הפדרלי רק המחלקה לביטחון המולדת הוקמה אחריה). מדיה וקבצים בנושא המזכיר לענייני חיילים משוחררים של ארצות הברית בוויקישיתוף אתר האינטרנט הרשמי של המזכיר לענייני חיילים משוחררים של ארצות הברית (באנגלית)
ראזי, מלך עיראק

ראזי הראשון (בערבית: غازي, תעתיק מדויק: ע'אזי; 21 במרץ 1912 – 4 באפריל 1939) היה מלך עיראק משנת 1933 ועד שנת 1939. הוא נולד במכה (כיום בערב הסעודית) והיה בנם של פייסל הראשון, המלך הראשון של עיראק, ושל חזימה בנת א-שריף נאצר, מלכת עיראק. היות שהיה הבן הראשון של פייסל, אחרי שלוש בנות, הוא נשאר תחת טיפולו של סבו חוסיין בן עלי, אשר שימש כשריף ואמיר של מכה בזמן שאביו היה עסוק במערכות ובמסעות. ועל כן גדל ראזי, בניגוד לאביו, כבחור ביישן וחסר ניסיון. ראזי עזב את חג'אז ופנה לעבר ירדן יחד עם כל השושלת ההאשמית בשנת 1924 לאחר שהמשפחה הובסה על ידי כוחותיו של אבן סעוד, ראש בית סעוד. באותה השנה הגיע ראזי לבגדאד והוכתר כנסיך כתר. ראזי הוכתר למלך עיראק לאחר מותו של אביו בדצמבר 1933. בסמוך לאחר מכן נישא לבת דודו, עאליה בנת עלי. לאומנים פאן-ערבים התנגדו להשפעה הבריטית בעיראק, ולכן שלטונו של ראזי התאפיין במתחים בין האזרחים לצבא, אשר רצה לשלוט בממשלה. הוא תמך בגנרל בכר סדקי במהלך ההפיכה שלו, אשר החליפה את הממשלה האזרחית בממשלה צבאית. זו הייתה הפיכת החצר הראשונה בעולם הערבי. ראזי נספה בשנת 1939 בתאונה מסתורית במכונית הספורט שנסע בה. יש המאמינים כי הוא נהרג בפקודתו של נורי א-סעיד. את מקומו כמלך עיראק תפס בנו פייסל השני, שהיה בן 4 כאשר הומלך. מדיה וקבצים בנושא ראזי, מלך עיראק בוויקישיתוף ראזי, מלך עיראק, באתר "Find a Grave" (באנגלית)
נשים בירוק

תנועת נשים בירוק ("נשים למען עתיד ישראל") היא תנועת ימין, אשר הוקמה על ידי מיכאל ורות מטר בשנת 1993, בעקבות הסכמי אוסלו. המוטו של התנועה הוא: "אהבה, מסירות ונאמנות לארץ ישראל". לתנועה סניפים בישראל, בארצות הברית ובקנדה. מנהיגות התנועה הן רות מטר, נדיה מטר ויהודית קצובר. התנועה נקראה "נשים בירוק", בשל הקמפיין של חבריה בשנות התשעים נגד החזרה לקו הירוק במסגרתו חבשו כובעים ירוקים. פעילויות התנועה כללו הפגנות מחאה נגד הסכמי אוסלו, החתמה על עצומה נגד הקמת מדינה פלסטינית והפצת סטיקרים וחומר הסברה לציבור. במהלך "מבצע חומת מגן" ולאחריו, התנדבו פעילות הארגון לעודד את חיילי צה"ל מול פעילות ארגון מחסום ווטש. משנת 2013 מוציאה התנועה כתב העת ריבונות, העוסק בסוגיית הריבונות הישראלית בשטחי יהודה ושומרון. "ריבונות" מודפס במקביל בעברית, באנגלית, בצרפתית וברוסית. לאחר חטיפת שלושת הנערים, הובילה התנועה את הקמת שמורת עוז וגאו"ן. ב-1995 נאבקה התנועה בהצלחה בכוונת ממשלת רבין להעביר את השליטה "גבעת הדגן" שבאפרת מידי ישראל לידי הרשות הפלסטינית. בשנת 2009 קיבלה מטר תעודת הוקרה מראש מועצת אפרת על מאבקה זה. ב-2009 בעקבות פעילות התנועה, נפתח ליהודים כביש 398 (כביש עוקף זעתרה) מהר חומה לגוש עציון מזרח, שהיה סגור ליהודים עד אז. ב-2010 בעקבות פעילות התנועה, חזר צה"ל לאייש את בסיס שדמה שהיה נטוש, ובכך נמנעה השתלטות פלסטינית על השטח. אתר האינטרנט הרשמי של נשים בירוק נשים בירוק, ברשת החברתית פייסבוק נשים בירוק, באתר "גיידסטאר ישראל" תביעות שהגישה התנועה 'נשים בירוק' מציגות: תוכנית פעולה ליום הבוחר "לא עוצרות בירוק", בשבע חנן גרינברג, עימות בשטחים: "נשים בירוק" נגד נשות מחסום WATCH, באתר ynet, 5 במאי 2004 הרמטכ"ל: "ווטש" ? כן, "נשים בירוק" ? לא, באתר ערוץ 7 "ריבונות" - כתב עת מדיני New! Sovereignty Journal Tami Amanda Jacoby, Women in zones of conflict: power and resistance in Israël, McGill-Queen's Press - MQUP, 2005, page 99 חגיגות העשור לגבעת הדגן, אפרעיתון, 17 ביולי 2009, עמוד 11 בשבע, 20.1.2011 עמ' 33, רבקי גולדפינגר בשבע, 20.1.2011 עמ' 33, רבקי גולדפינגר
M4

‏ האם התכוונתם ל... רובה M4 – גרסה מקוצרת של רובה הסער האמריקני M16A2 M4 שרמן – טנק בינוני ששימש את צבא ארצות הברית במלחמת העולם השנייה M4 (צביר) – צביר כדורי בקבוצת הכוכבים עקרב כביש M4 – כביש מהיר בבריטניה בין לונדון לדרום ויילס. כביש M4 (רוסיה) – כביש מהיר ברוסיה בין מוסקבה לנובורוסיסק. M4 (שפת מחשב) – שפת מחשב